Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 2 Pv 161/14/4404	Nové Zámky, 2.6.2014
EEČ : 2-33-74-2014

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno a, písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátor Okresnej prokuratúry Nové Zámky
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Dňa 22.02.2014 od polnoci do 07.30 h, v obci XXXXX, v rodinnom dome číslo XXXXX bezdôvodne fyzicky napadol svoju matku XXXXX, narodenú XXXXX, bytom XXXXX číslo XXXXX, tak, že ju udieral rukami po celom tele, sústavne kopal do nej a vyhrážal sa jej zabitím, pričom asi o 07.30 h v spálni, s nožom v ruke naďalej pokračoval vo vyhrážkach poškodenej zabitím a nožom ju dvakrát pichol do pravej nohy, do oblasti predkolenia, konaním ktorým jej spôsobil  zranenia, a to podľa lekárskej správy stav po úraze hlavy, pomliaždenie ľavej časti lebky a pravej časti tváre, pomliaždenie pravého ramena a dve bodné rany pravého predkolenia s dosiaľ neurčenou dobou liečenia a poškodená z obavy o svoj život utiekla k susedom, aby zavolali rýchlu pomoc a políciu.

lebo obvinený nebol v čase činu pre nepríčetnosť trestne zodpovedný

Odôvodnenie:
Poverený príslušník Okresného riaditeľstva PZ, Obvodného oddelenia PZ XXXXX uznesením ČVS: ORP-237/SU-NZ-2014 zo dňa 22.02.2014 podľa § 199 odsek 1 Trestného poriadku začal trestné stíhanie a súčasne podľa § 206 odsek 1 Trestného poriadku vzniesol obvinenie XXXXX, narodenému XXXXX v Šuranoch, trvale bytom XXXXX číslo XXXXX, pre prečin nebezpečného vyhrážania podľa § 360 odsek 1, odsek 2 písmeno a), písmeno b) Trestného zákona v súbehu s prečinom ublíženia na zdraví podľa § 156 odsek 1, odsek 2 písmeno a) Trestného zákona na tom skutkovom základe, že dňa 22.02.2014 od polnoci do 07.30 h, v obci XXXXX, v rodinnom dome číslo XXXXX, bezdôvodne fyzicky napadol svoju matku XXXXX, narodenú XXXXX, bytom XXXXX, tak, že ju udieral rukami po celom tele, sústavne kopal do nej a vyhrážal sa jej zabitím, pričom asi o 07.30 h v spálni, s nožom v ruke naďalej pokračoval vo vyhrážkach poškodenej zabitím a nožom ju dvakrát pichol do pravej nohy, do oblasti predkolenia, konaním ktorým jej spôsobil  zranenia, a to podľa lekárskej správy stav po úraze hlavy, pomliaždenie ľavej časti lebky a pravej časti tváre, pomliaždenie pravého ramena a dve bodné rany pravého predkolenia s dosiaľ neurčenou dobou liečenia a poškodená z obavy o svoj život utiekla k susedom, aby zavolali rýchlu pomoc a políciu.
	V priebehu vyšetrovania boli do konania pribratí znalci z odboru zdravotníctva - odvetvie psychiatria na podanie psychiatrického znaleckého posudku ohľadne duševného stavu obvineného XXXXX.
	Zo záverov vyhotoveného psychiatrického znaleckého posudku vyplýva, že obvinený XXXXX, v čase spáchania trestného činu trpel duševným ochorením, ktoré malo vplyv na jeho rozpoznávacie schopnosti v zmysle ich vymiznutia, v čase spáchania trestného činu nevedel rozpoznať nebezpečenstvo svojho konania pre spoločnosť a svoje konanie nevedel a nemohol ovládať, nie je v súčasnej dobe schopný chápať zmysel trestného konania, u obvineného v čase spáchania trestného činu išlo o prejav správania jednoznačne patologický a pobyt obvineného na slobode sa z psychiatrického hľadiska môže stať pre spoločnosť nebezpečným, a preto znalci navrhujú nariadenie ochranného psychiatrického liečenia, a to formou ústavnou.
	V priebehu vyšetrovania spáchanie trestného činu, kladeného obvinenému XXXXX za vinu, bolo preukázané predovšetkým jeho vlastným doznaním, ďalej výpoveďou poškodenej XXXXX, ako i lekárskymi správami o ošetrení poškodenej.  
	Konanie obvineného XXXXX naplňuje všetky zákonné znaky skutkovej podstaty prečinu nebezpečného vyhrážania podľa § 360 odsek 1, odsek 2 písmeno a), písmeno b) Trestného zákona v súbehu s prečinom ublíženia na zdraví podľa § 156 odsek 1, odsek 2 písmeno a) Trestného zákona, avšak s poukazom na závery znaleckého psychiatrického posudku z odboru zdravotníctva - odvetvie psychiatria bolo potrebné rozhodnúť tak, ako je to uvedené vo výrokovej časti tohto uznesenia, t. j. podľa § 215 odsek 1 písmeno e) Trestného poriadku zastaviť trestné stíhanie, pretože obvinený nebol v čase činu pre nepríčetnosť trestne zodpovedný.      

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Ďaďan
prokurátor